 Guddoomiye Buraale wuxuu farriin u diray Shacabka Caasimadda Hargeysa, Shacbi weynaha ku nool guud ahaan gobolka Maroodi-jeex, gaar ahaan caasimadda Hargeysa waxaan ugu baaqayaa inay si wada jir ah ula shaqeeyaan ciidamada Booliiska JSL, ee hadh iyo habeenba heeganka ugu jira ilaalinta iyo adkeynta nabadgalyada dalka, waxaan farriin adag u dirayaa dhammaanba waalidiinta ku kala nool degmooyinka caasimadda Hargeysa inay ubadkooda si adag uga war hayaan oo ku kaantaroolaan gacan adag, waayo haddii nabadgalyo darro lagu qabto ciidanku ma aqbali doonaan masjid-buu ku jirey iyo waxbaan u dirsadey toona, waa la xeraynayaa, gacan adagna waa lagu qabanayaa iyadoo xadhig iyo xukunba lala cuskan doono, waalidiin ka illaashada ubadkiina iney ku kacaan falal amni darro ah. 